**ZAPISNIK 3. REDNE SEJE PARLAMENTA DIJAŠKE SKUPNOSTI ŠKOFIJSKE GIMNAZIJE VIPAVA V ŠOLSKEM LETU 2016/17**

Kraj in datum: ŠGV, avditorij, 15. 12. 2016, 5. šolska ura

Trajanje: 29 min

Predsedujoča: Klara Vrabec, predsednica DS

**PRISOTNOST**

Predstavniki: 1. a: Matej Kompara, Marija De Luisa

1. b: Lucija Daolio, Petja Škvarča

1. c: Vid Mežek, Žan Pergar

2. a: Lucija Pišot, Maja Kobal

2. b: Aljaž Bolko, Bor Berce

2. c: Jure Bužinel, Eva Brumat

3. a: Jure Ferletič, Rebeka Mamić

3. b: Aleks Birsa Jogan, Ian Aleksander Gratton

3. c: Sergej Praček, Patrik Kobal

4. a: Jožef Ferjančič, Manca Štekar

4. b: Anika Božič, Klara Vrabec

Mentorica DS: Petra Rep

Ostali prisotni: prof. Primož Erjavec,

**DNEVNI RED**

Predsedstvo DS je predlagalo naslednji dnevni red:

1. Potrditev dnevnega reda in pregled zapisnika 3. redne seje,
2. Refleksija Miklavževanja,
3. Zaključek adventne akcije (gost šolski kaplan Primož Erjavec),
4. Razno.

**OPIS**

**K točki 1: Potrditev dnevnega reda in pregled zapisnika 3. redne seje**

Parlament je soglasno potrdil predlagan dnevni red. Klara Vrabec je obnovila zapisnik 3. redne seje in obnovila nekaj tem, ki so bile obravnavane:   
 **- 2. točka:** Odbor za pripravo šolskega plesa, ki ga vodi Blaž Urankar (3. c), ima možnost izdelati načrt šolskega plesa in zanj izbrati ustrezen datum. Načrt je treba predložiti predsednici DS.   
 **- 3. točka:** Medrazredni športni turnir v odbojki poteka po načrtih, v začetku januarja pa bo potekal žreb četrtfinalnih skupin.   
 **- 5. točka:** Adventna akcija »Skriti prijatelj« po nekaj začetnih zapletih dobro poteka. Klara Vrabec je poudarila, da je sodelovanje v različnih akcijah in dejavnostih stvar posameznikove odločitve. Opozorila je na vpisovanje dijakov v takšne akcije brez njihovega vedenja ali proti njihovi volji. Obenem pa je opomnila, da je do konca akcije še en teden, v katerem naj bi se skriti prijatelji medsebojno obdarili.   
 - **6. točka:** Na novembrski seji je Jure Ferletič predstavil idejo o obnovitvi dekliškega pevskega zbora. Z dovoljenjem ravnatelja je bila izbrana nova zborovodkinja; to je Nika Glavina (3. b). Dekliški zbor bo pričel s pevskimi vajami v januarju. Vaje bodo v glavnem odmoru, k sodelovanju pa so povabljena vsa dekleta, ki gojijo veselje do petja.   
Sklep: Predstavniki poročajte o tej točki v razredu.

**K točki 2: Refleksija Miklavževanja**

Anika Božič je povedala, da se je z letošnjo dobrodelno nabirko za materinski dom v Solkanu zbralo skupno 760€.

Maturantje so pri pripravi prireditve izkazali veliko mero inovativnosti, smisla za humor in dobre organizacije, za kar so prejeli veliko pohval.

Sklep: Predstavniki poročajte o tej točki v razredu.

**K točki 3: Zaključek adventne akcije**

Šolski kaplan prof. Primož Erjavec je posredoval informacije za teden med 19. in 23. decembrom. Vse razredne skupnosti naj pripravijo jaslice, razredno okrasitev in molitev, ki jo bodo dijaki izvedli pri jaslicah v sklopu razredne ure.   
Jaslice naj bodo pripravljene lično in umetniško, imajo pa naj tudi določeno sporočilo in simboliko. Matične učilnice naj se očistijo in okrasijo, odsvetovana pa je uporaba utripajočih lučk in komercialnih okraskov. Pri razredni molitvi se lahko uporabi tudi blagoslovljeno vodo in kadilo, gospod kaplan ju bo pripravil v kapeli.   
Za izdelavo šolskih jaslic so zadolženi bogoslovec Blaž Krnel in dijaki 2. letnika. Profesor je še povabil k ogledu jaslic nekaterih naših dijakov, ki bodo razstavljene na Sveti Gori in v Piranu.   
V petek, 23. decembra, bo že tradicionalno v vipavski župnijski cerkvi od 12:00 do 13:00 potekala Adventnica, ki jo pripravljajo profesorji in dijaki z različnimi aktivnostmi.

Sklep: Predstavniki poročajte o tej točki v razredu in do četrtka, 22. decembra oddajte opis in razlago jaslic v tajništvo.

**K točki 4: Razno**

**Vprašanje dijakov**

V škatlo vprašanj dijaške skupnosti je bilo oddano vprašanje: ''Zakaj se ne gre drsat v Zoncolan?'' Odgovor, ki ga je podal prof. Erik Simonič, je sila preprost in sicer, da tam drsališča sploh ni. Če pa je bilo mišljeno, zakaj ne gremo drsat v Piancavallo, pa je razlog v predolgi poti.

**Karierna orientacija**

Ga. Petra Rep sporoča, da se novice o karierni orientaciji in prostovoljskem delu po novem nahajajo na spletni strani pod zavihkom svetovalna služba.   
V prihodnje se bodo nadaljevale predstavitve študijskih programov in sicer prava, biologije, kemije in psihologije, po razporedu, ki visi na oglasni deski.

Sklep: Predstavniki poročajte o tej točki v razredu.

|  |  |  |
| --- | --- | --- |
| Jure Ferletič, tajnik DS | Klara Vrabec, predsednica DS | Petra Rep, mentorica DS |